Паводле слоў Вакульчыка, у гэтай справе "з пункту гледжання кваліфікацыі дзеянняў ёсць элемент арганізаванасці і ўзброенасць". Кіраўнік КДБ таксама падкрэсліў, што артыкул 287 (стварэнне незаконнага ўзброенага фарміравання) Крымінальнага кодэкса, па якім выстаўленыя абвінавачанні некаторым фігурантам справы, не з`яўляецца палітычным артыкулам. "Гэта экстрэмізм, сур`ёзныя рэчы. Але разам з тым ўстаноўка ў следчых аб`ектыўна разабрацца ва ўсіх пытаннях, — сказаў Вакульчык. — Вядома, я ведаю больш, але не магу гаварыць у інтарэсах следства і ў інтарэсах тых асобаў, якія праходзяць па гэтай справе, каб раней часу на кагосьці не ставіць кляймо. Я — прыхільнік таго, што, па сутнасці справы, усе адказы на пытанні павінны быць дадзеныя ва ўстаноўленым законам парадку. Бо раней часу нельга сказаць, што чалавек — злачынец і гэтак далей".